पाएं अपने शहर की ताज़ा ख़बरें और फ्री ई-पेपरडाउनलोड करें
जीवन के अंतिम समय में ससम्मान शवों को बैकुंठ धाम पहुंचाने के पुण्य कार्य के लिए पंजाबी समाज आगे आया है। पंजाबी सेवा समिति अशोकनगर ने जिला चिकित्सालय को बैकुंठ धाम वाहन दान कर दिया। ताकि संक्रमण काल में भी शव को ससम्मान बैकुंठ धाम तक पहुंचाया जा सके।
वाहन सौंपने के लिए समिति के सभी सदस्य मंगलवार को जिला अस्पताल पहुंचे और वाहन की चाबी कलेक्टर अभय वर्मा को सौंप कर वाहन उनके सुपुर्द कर दिया। इस दौरान वहां मौजूद विधायक जजपाल सिंह जज्जी ने पंजाबी समाज द्वारा मानवता की मिसाल पेश करते शव वाहन उपलब्ध कराया गया है।
शव वाहन उपलब्ध होने से कोरोना संकट काल में शवों को मुक्ति धाम तक पहुंचाने में आसानी होगी। उन्होंने कहा कि पंजाबी समाज सेवा समिति के सदस्यों द्वारा अल्प समय में वाहन को तैयार कर प्रदान किया गया है। पंजाबी सेवा समिति के अध्यक्ष तजेन्द्रर खुराना, सदस्यगण प्रतिपाल सिंह, हरपाल सिंह, गोविन्द गुलाठी, दिनेश छाबड़ा, सतीश आरोड़ा आदि मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn